Predkladacia správa

	Dňa 29. októbra 2004 sa v Ríme uskutoční slávnostný podpis Zmluvy o Ústave pre Európu. Text Zmluvy bude podpísaný dvoma predstaviteľmi z každej členskej krajiny Európskej únie. Za Slovenskú republiku Zmluvu na základe poverenia prezidentom podpíšu predseda vlády a minister zahraničných vecí.. 
	
Slávnostný charakter podpisu Zmluvy podčiarkuje scenár podujatia pripravený talianskymi organizátormi, ktorého súčasťou sú koncert v opere a následná večera podávaná predsedom vlády Talianskej republiky v predvečer podpisovej ceremónie a obed podávaný prezidentom Talianskej republiky po akte podpisu Zmluvy. Samotného aktu podpisu sa okrem podpisujúcich zástupcov členských štátov Európskej únie zúčastnia taktiež predseda Európskeho parlamentu, predseda súčasnej Európskej komisie i jeho nástupca.